Koʻp kvartirali uylarni boshqarishni takomillashtirish va kommunal xizmatlar koʻrsatishni yanada yaxshilash chora-tadbirlari toʻgʻrisida
(resolution, 2026-01-06)

Oʻzbekiston Respublikasi Prezidentining “Koʻp kvartirali uy-joylarni boshqarish tizimini yanada takomillashtirish toʻgʻrisida” 2021-yil 19-iyundagi PQ-5152-son qarori ijrosini taʼminlash maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi Uy-joy kommunal xizmat koʻrsatish vazirligining Uy-joy kommunal xoʻjaligini rivojlantirish jamgʻarmasi maxsus hisobvaragʻi mablagʻlarini shakllantirish va ulardan foydalanish tartibi toʻgʻrisidagi nizom 1-ilovaga muvofiq; “Ijtimoiy himoya yagona reyestri” axborot tizimiga kiritilgan ijtimoiy himoyaga muhtoj koʻp kvartirali uylardagi mulkdorlarga majburiy badalni toʻlash uchun subsidiya ajratish tartibi toʻgʻrisidagi nizom 2-ilovaga muvofiq; Koʻp kvartirali uylarni boshqarish organlarining elektron reyestri hamda reytingini shakllantirish va yuritish tartibi toʻgʻrisidagi nizom 3-ilovaga muvofiq; Koʻp kvartirali uylarni boshqarish uchun boshqaruvchi tashkilotni yoki boshqaruvchini tanlash boʻyicha ochiq tanlov oʻtkazish tartibi toʻgʻrisidagi nizom 4-ilovaga muvofiq tasdiqlansin. 2. Belgilansinki: koʻp kvartirali uylardagi mukammal va joriy taʼmirlash ishlarini moliyalashtirish uchun maxsus hisobvaraq ochiladi. Bunda maxsus hisobvaraq mablagʻlari Oʻzbekiston Respublikasi Moliya vazirligining Gʻaznachiligida Uy-joy kommunal xizmat koʻrsatish vazirligining Uy-joy kommunal xoʻjaligini rivojlantirish jamgʻarmasida ochilgan budjetdan tashqari shaxsiy gʻazna hisobvaragʻida jamlanadi va belgilangan maqsadlar uchun sarflanadi; “Ijtimoiy himoya yagona reyestri” axborot tizimiga kiritilgan ijtimoiy himoyaga muhtoj koʻp kvartirali uylardagi mulkdorlarga majburiy badalni toʻlash uchun subsidiya ajratib boriladi. 3. Moliya vazirligi bir oy muddatda “Ijtimoiy himoya yagona reyestri” axborot tizimiga kiritilgan ijtimoiy himoyaga muhtoj koʻp kvartirali uylardagi turar joylarning mulkdorlariga umumiy mol-mulkni saqlash, undan foydalanish va uni taʼmirlash hamda koʻp kvartirali uyga tutash yer uchastkasini obodonlashtirish uchun majburiy badalni toʻlab berish maqsadida subsidiya ajratish uchun Uy-joy kommunal xizmat koʻrsatish vazirligining “Mening uyim” axborot tizimi bilan axborot almashuvini yoʻlga qoʻyish choralarini koʻrsin. Subsidiya ajratiladigan koʻp kvartirali uylardagi turar joylarning mulkdorlarini aniqlash jarayonida tafovutlar yuzaga kelgan taqdirda, Moliya vazirligi, Kadastr agentligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari hamda boshqa tegishli vazirlik va idoralar Uy-joy kommunal xizmat koʻrsatish vazirligiga ularni tezkor bartaraf etish uchun amaliy yordam koʻrsatilishini taʼminlasin. 4. Uy-joy kommunal xizmat koʻrsatish vazirligi kelib tushgan maʼlumotlarni “Mening uyim” axborot tizimidagi (keyingi oʻrinlarda — billing tizimi) maʼlumotlar bilan umumlashtiradi va tafovut yuzaga kelgan taqdirda, uni 3 ish kuni davomida bartaraf etish boʻyicha choralar koʻradi. 5. Uy-joy kommunal xizmat koʻrsatish vazirligi Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda: ushbu qaror bilan tasdiqlangan Nizomlarga muvofiq hududlarda koʻp kvartirali uylarni boshqarishni yanada takomillashtirish borasida tizimli ishlarni yoʻlga qoʻysin va ushbu talablarga qatʼiy rioya etilishini nazorat qilib borsin; qarorning mazmun-mohiyati va amaliy ahamiyati boʻyicha aholi oʻrtasida targʻibot-tashviqot ishlarini olib borsin. 6. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Uy-joy kommunal xizmat koʻrsatish vazirligi bilan birgalikda 2022-yil 1-aprelga qadar elektron reyestrni toʻliq shakllantirish uchun koʻp kvartirali uylarni boshqarish organlarining barcha maʼlumotlarini elektron tizimga kiritish ishlarini tashkil qilsin. 7. Oʻzbekiston Respublikasi Uy-joy kommunal xizmat koʻrsatish vazirligi Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov va Oʻzbekiston Respublikasi uy-joy kommunal xizmat koʻrsatish vaziri Sh.S. Xidoyatov zimmasiga yuklansin. 1. Ushbu Nizom Oʻzbekiston Respublikasi Uy-joy kommunal xizmat koʻrsatish vazirligining Uy-joy kommunal xoʻjaligini rivojlantirish jamgʻarmasi (keyingi oʻrinlarda — Jamgʻarma)da koʻp kvartirali uylarni mukammal va joriy taʼmirlash ishlarini moliyalashtirish uchun maxsus hisobvaraq (keyingi oʻrinlarda — maxsus hisobvaraq) mablagʻlarini shakllantirish va ulardan foydalanish tartibini belgilaydi. 2. Maxsus hisobvaraq mablagʻlari Oʻzbekiston Respublikasi Moliya vazirligining Jamgʻarmada ochilgan budjetdan tashqari shaxsiy gʻazna hisobvaragʻida jamlanadi va ushbu Nizomda belgilangan maqsadlar uchun sarflanadi. 3. Mazkur Nizomda quyidagi asosiy tushunchalardan foydalaniladi: maxsus hisobvaraq — Jamgʻarmada koʻp kvartirali uylarni mukammal va joriy taʼmirlash ishlari (keyingi oʻrinlarda — taʼmirlash)ni moliyalashtirish uchun Oʻzbekiston Respublikasi Moliya vazirligining Gʻaznachiligida ochiladigan shaxsiy hisobvaraq; taʼmirlash — koʻp kvartirali uylarni mukammal va joriy taʼmirlash, shu jumladan, koʻp kvartirali uylarning tom, fasad, kirish yoʻlaklari, uy ichi va yertoʻladagi muhandislik-kommunikatsiyalarini taʼmirlash, kod-qulfli temir eshik, kirish yoʻlaklarida deraza oynalarini (framugalarni) oʻrnatish, tutash hududlarini obodonlashtirish va koʻkalamzorlashtirish ishlari; manzilli roʻyxat — Uy-joy kommunal xizmat koʻrsatish vazirligi (keyingi oʻrinlarda — Vazirlik) tomonidan Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda ishlab chiqiladigan va Moliya vazirligi bilan kelishiladigan, unda taʼmirlanishi nazarda tutilgan koʻp kvartirali uylarning roʻyxati (unda hudud, manzil, obyektda amalga oshiriladigan ish turlari, taʼmirlash uchun zarur boʻlgan mablagʻ miqdori, taʼmirlash muddati va boshqa maʼlumotlar aks ettiriladi); yigʻma manzilli dastur — manzilli roʻyxatlar asosida respublika boʻyicha umumlashtirilgan va moliyalashtirish manbalari belgilangan hududlar kesimidagi yigʻma dastur; buyurtmachi — koʻp kvartirali uy-joylarni taʼmirlash ishlarini (mukammal va joriy taʼmirlash, shu jumladan, tom, fasad, kirish yoʻlaklari, uy ichi va yertoʻla muhandislik-kommunikatsiyalarini taʼmirlash, kod-qulfli temir eshik, kirish yoʻlaklarida deraza oynalarini (framugalarni) oʻrnatish, tutash hududlarini obodonlashtirish va koʻkalamzorlashtirish ishlari) amalga oshiruvchi tashkilot — Uy-joy kommunal xizmat koʻrsatish vazirligi huzuridagi “Koʻp xonadonli uylar, issiqlik taʼminoti obyektlari qurilishi boʻyicha injiniring kompaniyasi” davlat unitar korxonasi va uning hududiy filiallari; koʻp kvartirali uydagi joylar mulkdorlari — koʻp kvartirali uylardagi turar joylar va yashash uchun moʻljallanmagan joylarning mulkdorlari. 4. Taʼmirlash ishlari koʻp kvartirali uydagi joylar mulkdorlari yoki ularning vakillari tomonidan umumiy yigʻilish qarori asosida amalga oshiriladi. 5. Koʻp kvartirali uylarni taʼmirlash boʻyicha nuqson dalolatnomalari har hisobot yilidan oldingi yilning 1-noyabriga qadar koʻp kvartirali uydagi joylarning mulkdorlari yoki ularning vakillari ishtirokida koʻp kvartirali uylarni boshqarish organlari tomonidan ishlab chiqiladi va Vazirlikning hududiy boshqarmalariga taqdim etiladi. 6. Vazirlikning hududiy boshqarmalari tomonidan koʻp kvartirali uylarni taʼmirlash boʻyicha nuqson dalolatnomalari asosida har hisobot yilidan oldingi yilning 1-dekabriga qadar dastlabki manzilli roʻyxat shakllantiriladi va tuman (shahar) hokimliklari bilan kelishilgan holda, Iqtisodiy taraqqiyot va kambagʻallikni qisqartirish vazirligining hududiy bosh boshqarmalariga kelishish uchun kiritiladi. Dastlabki manzilli roʻyxatni shakllantirish jarayonida mulkdorlar hisobidan shakllantirilishi talab qilinadigan 30 foiz miqdordagi mablagʻlarni maxsus hisobvaraqda shakllantirigan koʻp kvartirali uylarga alohida eʼtibor qaratiladi. 7. Iqtisodiy taraqqiyot va kambagʻallikni qisqartirish vazirligining hududiy bosh boshqarmalari dastlabki manzilli roʻyxatni 3 kun muddatda koʻrib chiqib, Vazirlikning hududiy boshqarmalariga kiritadi. 8. Vazirlikning hududiy boshqarmalari har hisobot yilidan oldingi yilning 10-dekabriga qadar kelishilgan dastlabki manzilli roʻyxat asosida loyiha-qidiruv ishlarining xarajatlarini aniqlab, Vazirlikka kiritadi. 9. Vazirlik taqdim etilgan dastlabki manzilli roʻyxat asosida hisobot yilining 1-fevraliga qadar Vazirlikning hududiy boshqarmalari va buyurtmachilar bilan birgalikda yakuniy manzilli roʻyxatni shakllantiradi. 10. Vazirlik buyurtmachi bilan birgalikda hisobot yilining 1-martiga qadar yakuniy manzilli roʻyxat asosida shakllantirilgan yigʻma manzilli dasturni Moliya vazirligi hamda Iqtisodiy taraqqiyot va kambagʻallikni qisqartirish vazirligiga tasdiqlash uchun kiritadi. 11. Koʻp kvartirali uylarni boshqarish organlari Vazirlikning hududiy boshqarmalari bilan birgalikda manzilli roʻyxatga kiritilgan taʼmirlash ishlariga zarur boʻlgan dastlabki mablagʻlarning 30 foizi maxsus hisobvaraqda shakllantirilishini tashkil etadi. Uy-joy kommunal xizmat koʻrsatish vazirligi huzuridagi Koʻp kvartirali uy-joy fondidan foydalanish sohasini nazorat qilish inspeksiyasi va uning hududiy inspeksiyalari billing tizimi orqali mablagʻlarning 30 foizini maxsus hisobvaraqda shakllantirib borilishini kuzatib boradi. Belgilangan 30 foiz miqdoridagi mablagʻlar koʻp kvartirali uylarning mulkdorlari tomonidan maxsus hisobvaraqda toʻliq shakllantirilgandan soʻng tasdiqlanadigan manzilli dasturga kiritiladi. 12. Vazirlik tasdiqlangan manzilli roʻyxat asosida hisobot yilidan keyingi yilning 5-fevraliga qadar dastlabki boʻnak (avans) mablagʻlari buyurtmachiga oʻtkazilishini taʼminlaydi (loyiha-qidiruv ishlari va boshqa xarajatlar uchun). 13. Buyurtmachi Vazirlikning hududiy boshqarmalari bilan birgalikda hisobot yilidan keyingi yilning 15-apreliga qadar taʼmirlash uchun qonunchilik hujjatlarida belgilangan tartibda tanlov yoki tenderni oʻtkazadi, kelgusi yilning 1-mayiga qadar gʻolib bilan shartnoma tuzadi va boʻnak (avans) mablagʻini toʻlab beradi. 14. Maxsus hisobvaraq mablagʻlari quyidagi manbalar hisobidan shakllantiriladi: Oʻzbekiston Respublikasi respublika budjeti va Qoraqalpogʻiston Respublikasi respublika budjeti hamda viloyatlar va Toshkent shahar mahalliy budjetlarining qoʻshimcha manbalari; koʻp kvartirali uydagi joylarning mulkdorlari mablagʻlari; maxsus hisobvaraqning vaqtincha boʻsh turgan mablagʻlarini tijorat banklariga depozitga qoʻyishdan olingan foiz koʻrinishidagi daromadlar. Bunda mulkdorlar mablagʻlari hisobidan olingan foiz mablagʻlari faqat tegishli koʻp kvartirali uyni taʼmirlash uchun sarflanadi; jismoniy va yuridik shaxslarning, shu jumladan, Oʻzbekiston Respublikasi norezidentlarining homiylik xayriyalari; xalqaro moliya tashkilotlari, xorijiy davlatlar, boshqa donorlarning grantlari va texnik koʻmaklashish mablagʻlari; qonunchilik hujjatlarida taqiqlanmagan boshqa manbalar. 15. Maxsus hisobvaraq mablagʻlari quyidagi maqsadlarga yoʻnaltiriladi: taʼmirlash doirasida loyiha-smeta hujjatlarini ishlab chiqish; koʻp kvartirali uylarni taʼmirlash; buyurtmachining boshqa xarajatlarini (loyiha-qidiruv ishlari, ekspertiza, tanlov yoki tenderni oʻtkazish, texnik nazorat xarajatlari, taʼmirlash bilan bogʻliq boshqa xarajatlar) moliyalashtirish. 16. Maxsus hisobvaraq mablagʻlarini ushbu Nizomda nazarda tutilmagan boshqa maqsadlarda sarflash qatʼiyan taqiqlanadi. Bunda tanlov yoki tender hamda (yoxud) taʼmirlashda iqtisod qilingan mablagʻlar koʻp kvartirali uydagi joylarning mulkdorlari xohishiga koʻra, qoʻshimcha taʼmirlash ishlariga sarflanishi mumkin yoki koʻp kvartirali uylarni boshqarish organlari hisobvaragʻiga mulkdorlarning majburiy badal uchun toʻlovi sifatida qaytariladi. 17. Maxsus hisobvaraq mablagʻlari Oʻzbekiston Respublikasi uy-joy kommunal xizmat koʻrsatish vaziri yoki vazir buyrugʻi bilan masʼul etib belgilangan tarkibiy boʻlinma (keyingi oʻrinlarda — masʼul boʻlinma) tomonidan boshqariladi. 18. Masʼul boʻlinma: tegishli vazirlik va idoralar bilan birgalikda taʼmirlash ishlarining har yilgi manzilli roʻyxatlarini shakllantirishda, zarur hollarda joylarga chiqib ishtirok etadi; manzilli roʻyxatlar asosida amalga oshirilayotgan ishlar monitoringini yuritadi; maxsus hisobvaraq tushumlarini koʻpaytirish va mazkur mablagʻlardan samarali foydalanish boʻyicha takliflar tayyorlaydi; maxsus hisobvaraqqa kelib tushgan va sarflangan mablagʻlar hisobini yuritadi; har oy, chorak, yil yakuni boʻyicha maxsus hisobvaraq mablagʻlarining sarflanilishi toʻgʻrisida hisobot tayyorlaydi hamda rahbariyatga taqdim etadi. 19. Maxsus hisobvaraq mablagʻlari Vazirlikning toʻlov topshiriqnomalari asosida Moliya vazirligi Gʻaznachiligi tomonidan Vazirlik hududiy boshqarmalarining koʻp kvartirali turar joy fondini taʼmirlash jamgʻarmalarida ochilgan maxsus hisobvaraqlarga oʻtkaziladi. 20. Vazirlik hududiy boshqarmalarining toʻlov topshiriqnomalari asosida mablagʻ Moliya vazirligi Gʻaznachiligining hududiy boshqarmalari tomonidan koʻp kvartirali uylarni taʼmirlash boʻyicha manzilli roʻyxatlarga muvofiq, belgilangan tartibda buyurtmachiga oʻtkaziladi. 21. Maxsus hisobvaraq mablagʻlari hisobidan taʼmirlash boʻyicha xarajatlarni amalga oshirishda buyurtmachilar tomonidan quyidagilar nazarda tutiladi: yigʻma manzilli dasturga asosan taʼmirlash uchun bosh loyiha va bosh pudrat tashkilotlarini aniqlash boʻyicha oʻtkazilgan tender yoki tanlov natijalariga koʻra tuzilgan shartnomalar umumiy qiymatining 30 foizi (ikki oyda teng ulushlarda 15 foizdan) miqdorida boʻnak (avans) mablagʻlarini toʻlash; ajratilgan boʻnak (avans) proporsional ravishda ushlab qolinishini hisobga olgan holda bajarilgan ishlar qiymati miqdorida joriy moliyalashtirish. 22. Maxsus hisobvaraq mablagʻlari hisobidan taʼmirlashga mablagʻlar ajratilishida taʼmirlash umumiy smeta qiymatining: 30 foizi — koʻp kvartirali uydagi joylarning mulkdorlari mablagʻlari hisobidan; 70 foizi — maxsus hisobvaraqqa teng ulushlarda respublika budjeti va mahalliy budjetning qoʻshimcha manbalari hisobidan shakllantirilgan mablagʻlar hisobidan amalga oshirilishiga qatʼiy rioya qilinadi. 23. Joriy moliya yilida tasdiqlangan manzilli roʻyxatlarga muvofiq taʼmirlash uchun moliyalashtirilmay qolgan mablagʻlar maxsus hisobvaraq mablagʻlari hisobidan kelgusi moliya yilida toʻlanishi lozim. 24. Maxsus hisobvaraqning joriy yilda foydalanilmagan mablagʻlari keyingi yilga oʻtadi. 25. Maxsus hisobvaraq mablagʻlarini ushbu Nizomda nazarda tutilmagan boshqa maqsadlar uchun sarflash yoki vaqtincha olib qoʻyish taqiqlanadi. 26. Koʻp kvartirali uylarni boshqarish organlari tomonidan har bir koʻp kvartirali uy uchun majburiy badallarning yoki toʻlovlarning alohida hisobi yuritiladi. 27. Maxsus hisobvaraq mablagʻlaridan foydalanish boʻyicha hisob va hisobotlar Vazirlikning budjetdan tashqari boshqa mablagʻlaridan alohida yuritiladi. 28. Maxsus hisobvaraq mablagʻlarining ijrosi toʻgʻrisidagi hisobotlar, shuningdek, taʼmirlash boʻyicha manzilli roʻyxatlar Vazirlikning rasmiy veb-saytida doimiy ravishda eʼlon qilib boriladi. 29. Nazorat oʻlchovi haqiqatda bajarilgan ishlar hajmini aniqlash maqsadida pudrat shartnomasiga muvofiq quyidagi asoslarga koʻra oʻtkaziladi: buyurtmachi, nazorat organlari yoki boshqa manfaatdor organlar talabiga koʻra; bosh pudrat tashkiloti tashabbusiga koʻra; buyurtmachi va bosh pudrat tashkilotining oʻzaro kelishuviga koʻra. 30. Maxsus hisobvaraq mablagʻlarining maqsadli va oqilona sarflanilishi yuzasidan nazorat qonunchilik hujjatlarida belgilangan tartibda Oʻzbekiston Respublikasi Moliya vazirligi, shuningdek, boshqa masʼul boʻlinmalar tomonidan amalga oshiriladi. 31. Mazkur Nizom talablari buzilishida aybdor boʻlgan shaxslar qonunchilikka muvofiq javob beradilar. Bosqichlar Masʼul ijrochilar Tadbirlar Muddatlar 1-bosqich Koʻp kvartirali uylarni boshqarish organlari, koʻp kvartirali uydagi joylarning mulkdorlari yoki ularning vakillari Koʻp kvartirali uylarni taʼmirlash boʻyicha nuqson dalolatnomalarini ishlab chiqish va Uy-joy kommunal xizmat koʻrsatish vazirligining hududiy boshqarmalariga taqdim etish. Har hisobot yilidan oldingi yilning 1-noyabriga qadar 2-bosqich Uy-joy kommunal xizmat koʻrsatish vazirligining hududiy boshqarmalari, tuman (shahar) hokimliklari Dastlabki manzilli roʻyxatni shakllantirish hamda Iqtisodiy taraqqiyot va kambagʻallikni qisqartirish vazirligining hududiy bosh boshqarmalariga kelishish uchun kiritish. Har hisobot yilidan oldingi yilning 1-dekabriga qadar 3-bosqich Iqtisodiy taraqqiyot va kambagʻallikni qisqartirish vazirligining hududiy bosh boshqarmalari Dastlabki manzilli roʻyxatni koʻrib chiqib, Uy-joy kommunal xizmat koʻrsatish vazirligining hududiy boshqarmalariga kiritish. 3 kun muddatda 4-bosqich Uy-joy kommunal xizmat koʻrsatish vazirligining hududiy boshqarmalari Loyiha-qidiruv ishlarining xarajatlarini aniqlab, Uy-joy kommunal xizmat koʻrsatish vazirligiga kiritish. Har hisobot yilidan oldingi yilning 10-dekabriga qadar 5-bosqich Uy-joy kommunal xizmat koʻrsatish Vazirligi va uning hududiy boshqarmalari, buyurtmachi Yakuniy manzilli roʻyxatni (dasturni) shakllantirish va Moliya vazirligi hamda Iqtisodiy taraqqiyot va kambagʻallikni qisqartirish vazirligiga tasdiqlash uchun kiritish. Har hisobot yilining 1-martiga qadar 6-bosqich Koʻp kvartirali uylarni boshqarish organlari, Koʻp kvartirali uy-joy fondidan foydalanish sohasini nazorat qilish inspeksiyasi va uning hududiy inspeksiyalari, Uy-joy kommunal xizmat koʻrsatish vazirligining hududiy boshqarmalari Manzilli roʻyxatga kiritilgan koʻp kvartirali uy-joylarni taʼmirlash boʻyicha hisoblangan dastlabki mablagʻlarning 30 foizi maxsus hisobvaraqqa yoʻnaltirilishini tashkil etish. Doimiy ravishda 7-bosqich Uy-joy kommunal xizmat koʻrsatish vazirligi va uning hududiy boshqarmalari, buyurtmachi Tasdiqlangan yigʻma manzilli dasturga asosan dastlabki boʻnak (avans) mablagʻlarini buyurtmachiga oʻtkazilishini taʼminlash (loyiha-qidiruv ishlari va boshqa xarajatlar uchun). Hisobot yilidan keyingi yilning 5-fevraliga qadar 8-bosqich Buyurtmachi, Uy-joy kommunal xizmat koʻrsatish vazirligining hududiy boshqarmalari Taʼmirlash uchun qonunchilikda belgilangan tartibda tanlov yoki tender oʻtkazish. Hisobot yilidan keyingi yilning 15-apreliga qadar 9-bosqich Buyurtmachi, Uy-joy kommunal xizmat koʻrsatish vazirligining hududiy boshqarmalari Tanlov yoki tender gʻoliblari bilan shartnomalar tuzish va boʻnak (avans) toʻlovlarini toʻlash. Kelgusi yilning 1-mayiga qadar 10-bosqich Buyurtmachi, Uy-joy kommunal xizmat koʻrsatish vazirligining hududiy boshqarmalari Har oy bajarilgan ishlar qiymatining 95 foizi (loyiha-qidiruv ishlari uchun 100 foizi) miqdorida joriy moliyalashtirish. Har oy yakuni bilan 11-bosqich Uy-joy kommunal xizmat koʻrsatish vazirligi Har oy, chorak va yil yakuni boʻyicha maxsus hisobvaraq hisobidan sarflangan mablagʻlar va amalga oshirilgan ishlar boʻyicha hisobotlar tayyorlash. Har oy, chorak va yil yakuni bilan 1. Ushbu Nizom “Ijtimoiy himoya yagona reyestri” axborot tizimiga (keyingi oʻrinlarda — “Yagona reyestr” AT) kiritilgan ijtimoiy himoyaga muhtoj koʻp kvartirali uylardagi turar joylarning mulkdorlariga umumiy mol-mulkni saqlash, undan foydalanish va uni taʼmirlash hamda koʻp kvartirali uyga tutash yer uchastkasini obodonlashtirish uchun majburiy badalni (keyingi oʻrinlarda — majburiy badal) toʻlash uchun subsidiya ajratish tartibini belgilaydi. Majburiy badalni toʻlab berish uchun subsidiya ajratish ushbu Nizomga 1-ilovadagi sxemaga muvofiq amalga oshiriladi. 2. Moliya vazirligi har oyning 2-sanasiga qadar joriy oy holati boʻyicha “Yagona reyestr” ATga kiritilgan ijtimoiy himoyaga muhtoj koʻp kvartirali uylardagi turar joylarning mulkdorlari toʻgʻrisidagi maʼlumotlarni Uy-joy kommunal xizmat koʻrsatish vazirligiga (keyingi oʻrinlarda — Vazirlik) axborot almashuvi tizimi orqali elektron shaklda yuboradi. 3. Vazirlik kelib tushgan maʼlumotlarni “Mening uyim” axborot tizimidagi (keyingi oʻrinlarda — billing tizimi) maʼlumotlar bilan umumlashtiradi va tafovutlar yuzaga kelgan taqdirda, ularni 5 ish kuni davomida bartaraf etish boʻyicha choralar koʻradi. Umumlashtirilgan yakuniy maʼlumotlar Moliya vazirligi va Vazirlikning hududiy boshqarmalariga taqdim qilinadi. 4. Vazirlikning hududiy boshqarmalari tomonidan umumlashtirilgan yakuniy maʼlumotlar asosida ikki ish kuni davomida: belgilangan tartibda subsidiya ajratish uchun tegishli gʻaznachilik boʻlinmalarida maxsus hisobvaraqlar ochiladi; tumanlar (shaharlar) hokimliklariga subsidiya ajratish boʻyicha ushbu Nizomning 2-ilovasiga muvofiq shaklda soʻrovnomalar yuboriladi. 5. Tumanlar (shaharlar) hokimliklari besh ish kuni davomida soʻrovnomada koʻrsatilgan mablagʻlarni “Temir daftar”ga kiritilgan oilalarni qoʻllab-quvvatlash chora-tadbirlarini moliyalashtirish manbalari, “Ayollar daftari” va “Yoshlar daftari” jamgʻarmalari hisobidan “Yagona reyestr” ATga kiritilgan ijtimoiy himoyaga muhtoj koʻp kvartirali uylardagi turar joylarning mulkdorlariga majburiy badal uchun subsidiya ajratish maqsadida tegishli gʻaznachilik boʻlinmalarida ochilgan maxsus hisobvaraqqa oʻtkazib beradi. Bunda tuman (shahar) hokimi subsidiya uchun zarur mablagʻlar tegishli moliyalashtirish manbalaridan sarflanishini taʼminlaydi. 6. Vazirlikning hududiy boshqarmalari ikki ish kuni davomida maxsus hisobvaraqqa kelib tushgan mablagʻlar hisobidan “Yagona reyestr” ATga kiritilgan ijtimoiy himoyaga muhtoj koʻp kvartirali uylardagi turar joylarning har bir mulkdorlari uchun billing tizimi orqali ularga xizmat koʻrsatuvchi koʻp kvartirali uylarni boshqarish organlarining hisobvaragʻiga majburiy badal uchun subsidiya toʻlovini oʻtkazib beradi. Bunda majburiy badalni qoplab berishga moʻljallangan subsidiya miqdori bazaviy hisoblash miqdorining 30 foizidan koʻp boʻlmagan holda tegishli mulkdorning koʻp kvartirali uyni boshqarish organidagi shaxsiy hisobvaragʻiga oʻtkazib berilishi lozim. 7. Subsidiya ajratilgan har bir mulkdorga billing tizimi orqali tegishli oy uchun subsidiya ajratilganligi toʻgʻrisida SMS-xabarnoma yuboriladi. 8. Vazirlikning hududiy boshqarmalari har oyning 25-sanasiga qadar “Yagona reyestr” ATga kiritilgan ijtimoiy himoyaga muhtoj koʻp kvartirali uylardagi turar joylarning mulkdorlariga ajratilgan subsidiya haqidagi maʼlumotni (hisobot-jadvalni) Vazirlikka hamda tegishli tumanlar (shahar) hokimligiga taqdim qilib boradi. 9. Vazirlik respublika boʻyicha ajratilgan subsidiyalar toʻgʻrisidagi maʼlumotlarni axborot almashuvi tizimi orqali elektron shaklda subsidiya ajratilgan kalendar oyining oxirgi sanasiga qadar Moliya vazirligiga taqdim qilib boradi. 10. Ushbu Nizom talablari buzilishida aybdor boʻlgan shaxslar qonunchilikka muvofiq javob beradilar. Bosqich Subyektlar Chora-tadbirlar Muddat I. Maʼlumotlarni shakllantirish 1-bosqich Moliya vazirligi “Yagona reyestr” ATga kiritilgan ijtimoiy himoyaga muhtoj koʻp kvartirali uylardagi turar joylarning mulkdorlari toʻgʻrisidagi maʼlumotlarni Uy-joy kommunal xizmat koʻrsatish vazirligiga axborot almashuvi tizimi orqali elektron shaklda yuborish. Har oyning 2-sanasiga qadar 2-bosqich Uy-joy kommunal xizmat koʻrsatish vazirligi Kelib tushgan maʼlumotlarni billing tizimidagi maʼlumotlar bilan umumlashtirish, tafovutlar yuzaga kelgan taqdirda ularni bartaraf etish choralarini koʻrish hamda yakuniy maʼlumotlarni Moliya vazirligi hamda Uy-joy kommunal xizmat koʻrsatish vazirligining hududiy boshqarmalariga taqdim qilish. 2 ish kuni davomida II. Subsidiya ajratish 3-bosqich Uy-joy kommunal xizmat koʻrsatish vazirligining hududiy boshqarmalari Umumlashtirilgan yakuniy maʼlumotlar asosida majburiy badal toʻlovlarini toʻlab berishga subsidiya ajratish uchun gʻaznachilikda maxsus hisobvaraq ochish va tuman (shahar) hokimliklariga soʻrovnoma yuborish. 2 ish kuni davomida 4-bosqich Tumanlar (shaharlar) hokimliklari Soʻrovnomada koʻrsatilgan mablagʻlarni mutanosib ravishda “Saxovat va koʻmak”, “Ayollar daftari”, “Yoshlar daftari” jamgʻarmalari hamda qonunchilikda taqiqlanmagan boshqa manbalar hisobidan ajratib, Uy-joy kommunal xizmat koʻrsatish vazirligining hududiy boshqarmalariga oʻtkazib berish. 5 ish kuni davomida 5-bosqich Uy-joy kommunal xizmat koʻrsatish vazirligining hududiy boshqarmalari Maxsus hisobvaraqqa kelib tushgan mablagʻlarni koʻp kvartirali uylarda istiqomat qiluvchi “Yagona reyestr” ATga kiritilgan ijtimoiy himoyaga muhtoj oilalarning majburiy badallarini toʻlab berish uchun subsidiya tariqasida ajratish. 2 ish kuni davomida 6-bosqich Uy-joy kommunal xizmat koʻrsatish vazirligi Billing tizimi orqali tegishli oy uchun majburiy badalni toʻlash maqsadida subsidiya ajratilganligi toʻgʻrisida subsidiya ajratilgan har bir fuqaroga SMS-xabarnoma yuborish. Avtomatik ravishda 1. Ushbu Nizom koʻp kvartirali uylarni boshqarish organlarining elektron reyestri hamda reytingini shakllantirish va yuritish tartibini belgilaydi. 2. Mazkur Nizomda quyidagi asosiy tushunchalardan foydalaniladi: vakolatli davlat organi — Oʻzbekiston Respublikasi qurilish va uy-joy kommunal xoʻjaligi vazirligi; koʻp kvartirali uyni boshqarish organi (keyingi oʻrinlarda — boshqarish organi) — qonunchilikda belgilangan tartibda elektron reyestrda roʻyxatdan oʻtgan hamda koʻp kvartirali uyni boshqarish vakolatiga ega boʻlgan jismoniy (yakka tartibdagi tadbirkor) yoki yuridik shaxs. Koʻp kvartirali uylarni boshqarish organlarining elektron reyestri (keyingi oʻrinlarda — elektron reyestr) — vakolatli davlat organi tomonidan koʻp kvartirali uylarni boshqarish organlari faoliyatini roʻyxatdan oʻtkazish/chiqarish hamda ular toʻgʻrisidagi maʼlumotlarni yuritish uchun moʻljallangan elektron maʼlumotlar bazasi; reyting — koʻp kvartirali uydagi joylar mulkdorlarining fikr-mulohazalari, soliq, statistik va boshqa hisobotlardagi muntazam ravishda yangilanib turiladigan maʼlumotlar asosida avtomatik ravishda shakllanadigan koʻp kvartirani uylarni boshqarish organlarini baholashning elektron tizimi. 3. Elektron reyestr va reyting vakolatli davlat organi tomonidan shakllantiriladi va uning rasmiy veb-saytiga (keyingi oʻrinlarda — veb-sayt) joylashtiriladi. 4. Elektron reyestr va reyting quyidagi maqsadlarda yuritiladi: koʻp kvartirali uylarni boshqarish organlarining yagona va ochiq elektron maʼlumotlar bazasini shakllantirish; koʻp kvartirali uylar va ularga tutash yer uchastkalarini sanitariya normalari, qoidalari va gigiyena normativlariga muvofiq saqlash talablariga va ulardan foydalanishni texnik jihatdan tartibga solish sohasidagi normativ hujjatlarga rioya etilishini nazorat qilish; koʻp kvartirali uylar va ularga tutash yer uchastkalarini saqlash boʻyicha xizmatlarning sifatini oshirish; boshqarish organlari faoliyatini muvofiqlashtirib borish; koʻp kvartirali uylardagi joylar mulkdorlari va foydalanuvchilarining isteʼmolchi sifatidagi huquqlarini himoya qilish; 5. Reyting respublika hududlari kesimida (viloyatlar, tumanlar, shaharlar boʻyicha) shakllantiriladi. 6. Koʻp kvartirali uyni boshqarish organi Vazirlar Mahkamasining 2024-yil 18-dekabrdagi 853-son qarori bilan tasdiqlangan Koʻp kvartirali uylarni boshqarish organlarining elektron reyestrini yuritish boʻyicha maʼmuriy reglamentga muvofiq elektron reyestrda roʻyxatdan oʻtkaziladi. 9. Roʻyxatdan oʻtgandan soʻng avtomatik ravishda boshqarish organining shaxsiy kabineti shakllantiriladi va unga kirish elektron raqamli imzo yordamida amalga oshiriladi. 10. Boshqarish organi elektron reyestrdan chiqarilgan taqdirda, uning shaxsiy kabinetiga kiritilgan maʼlumotlar elektron reyestrning arxiviga yuboriladi va doimiy saqlanadi. 11. Elektron reyestrga boshqarish organi faoliyati bilan bogʻliq boʻlgan hamda boshqarish organi boshqaruvidagi uylar toʻgʻrisidagi maʼlumotlar kiritiladi va muntazam ravishda yangilab boriladi. Elektron reyestr tegishli davlat organlaridan “Elektron hukumat” tizimi idoralararo integratsiyalashuv platformasi orqali maʼlumotlarni oladi va elektron reyestrdagi maʼlumotlarni har chorakda avtomatik ravishda yangilab boradi. 12. Koʻp kvartirali uy boshqarish organiga qonunchilikda belgilangan tartibda biriktiriladi va elektron reyestrda qayd etiladi. 13. Vakolatli davlat organi oʻzida mavjud elektron tizimlarda boshqarish organiga qonunchilikda taqiqlanmagan maʼlumotlardan foydalanish hamda mazkur tizimlarda amaliyot bajarish imkoniyatini taqdim etishi mumkin. Bunda boshqarish organi vakolatli davlat organiga tegishli elektron tizimlardan vakolatli davlat organi tomonidan belgilangan tartib hamda taraflarning kelishuviga koʻra foydalanadi. 14. Vakolatli davlat organi tomonidan boshqarish organi kuyidagi hollarda elektron reyestrdan chiqariladi: koʻp kvartirali uyni boshqarish organi qonunchilikka muvofiq elektron reyestrga kirish uchun taqdim etgan hujjatlar haqqoniy emasligi, notoʻgʻri yoki buzib koʻrsatilganligi holati tegishli davlat organlari tomonidan tasdiqlangan taqdirda; boshqarish organi tugatilganda; barcha koʻp kvartirali uylardagi joylar mulkdorlarining umumiy yigʻilishi tomonidan uyni boshqarishdan bir tomonlama voz kechish haqida qaror qabul qilingan vaqtdan uch oy muddat ichida boshqarish organi boshqaruviga uy biriktirilmagan taqdirda; boshqarish organi tomonidan koʻp kvartirali uylarni boshqarish qoidalari bir kalendar yilda uch marta buzilganda va har bir holat yuzasidan tegishli davlat organlari tomonidan qonunchilikda belgilangan tartibda choralar koʻrilganda; boshqarish organi insofsiz boshqarish organlari roʻyxatiga kiritilganda. Boshqarish organini elektron reyestrdan chiqarish toʻgʻrisida qaror vakolatli davlat organi tomonidan qabul qilinadi. Bunda vakolatli davlat organi tomonidan boshqarish organini elektron reyestrdan chiqarish toʻgʻrisida uning shaxsiy kabinetiga uch kun oldin xabar yuboriladi. 16. Vakolatli davlat organi elektron reyestr maʼlumotlarining doimiy ravishda yangilanib borishi va barcha foydalanish uchun ochiq boʻlishini taʼminlaydi. 17. Boshqarish organlarining reytingi ushbu Nizomga 1-ilovada keltirilgan sxemaga muvofiq shakllantiriladi. 18. Boshqarish organlarini baholash ushbu Nizomga 2-ilovada keltirilgan mezonlar asosida amalga oshiriladi. 19. Reytingni shakllantirish va hisoblash uchun: a) koʻp kvartirali uylardagi joylar mulkdorlari jalb qilinadi, ularning fikr-mulohazalari inobatga olinadi. Bunda javob yoki fikr qoldirish shaxsiy kabinet orqali mol-mulkning kadastr raqami yoxud joy mulkdorining majburiy badali boʻyicha shaxsiy hisobvaragʻi koʻrinishidagi identifikator yordamida amalga oshiriladi; b) tegishli vazirlik va idoralar tomonidan vakolatli davlat organiga quyidagi maʼlumotlar taqdim etiladi: Davlat soliq qoʻmitasi tomonidan — ish faoliyati toʻgʻrisida (roʻyxatga olingan sana, asosiy vositalarining qoldiq qiymati, soliq qarzdorligi, foyda soligʻi toʻlagunga qadar koʻrilgan foyda yoki zarar); Milliy statistika qoʻmitasi tomonidan — xodimlarning oʻrtacha oylik ish haqi toʻgʻrisida; Kambagʻallikni qisqartirish va bandlik vazirligi tomonidan — xodimlarning umumiy soni toʻgʻrisida; Oʻzbekiston Respublikasi Uy-joy kommunal xizmat koʻrsatish vazirligi huzuridagi Koʻp kvartirali uy-joy fondidan foydalanish sohasini nazorat qilish inspeksiyasi tomonidan — koʻp kvartirali uylar va ularga tutash yer uchastkalarini saqlash bilan bogʻliq qoidabuzarliklar, ularni bartaraf qilish boʻyicha berilgan koʻrsatmalarning bajarilishi toʻgʻrisida. 20. Vakolatli davlat organi tegishli vazirlik va idoralar tomonidan taqdim etilgan maʼlumotlarning sir saqlanishini taʼminlaydi. 21. Boshqarish organlari reytingini shakllantirish va hisoblash tartibi quyidagi bosqichlarda amalga oshiriladi: Milliy statistika qoʻmitasi har yili bir marotaba may oyining 10-sanasiga qadar taqdim etiladigan boshqarish organlari tomonidan davlat statistika hisoboti asosida vakolatli davlat organiga koʻp kvartirali uylarni boshqarish organlarining identifikatsiya raqamlari (STIR va boshqa zarur identifikatsiya raqamlari) bilan birga elektron roʻyxatini yuboradi; vakolatli davlat organi boshqarish organlarining elektron roʻyxatini bir ish kuni ichida oʻz veb-saytiga joylashtiradi hamda tegishli vazirlik va idoralarga maʼlumot taqdim etish yuzasidan soʻrovnoma yuboradi; Soliq qoʻmitasi, Milliy statistika qoʻmitasi hamda Kambagʻallikni qisqartirish va bandlik vazirligi, tegishli vazirlik va idoralar reytingni shakllantirish uchun zarur maʼlumotlarni vakolatli davlat organiga soʻrovdan keyingi 5 ish kuni davomida taqdim etadi. Milliy statistika qoʻmitasi zarur maʼlumotlarni har yili bir marotaba may oyining 10-sanasiga qadar taqdim etadi; vakolatli davlat organi uch kun muddatda reytingning avtomatik ravishda oʻz veb-saytida koʻrib chiqilishini taʼminlaydi va bir kun muddatda veb-saytda uning natijalarini eʼlon qiladi. 22. Reyting ballarini hisoblash vakolatli davlat organi tomonidan tasdiqlanadigan Boshqarish organlari reytingi boʻyicha uslubiy metodika asosida amalga oshiriladi. 23. Elektron reyestrda koʻp kvartirali uylardagi joylar mulkdorlarining salbiy mulohazalari asosida insofsiz boshqarish organlari roʻyxati shakllantiriladi. 24. Insofsiz boshqarish organlari roʻyxatiga soʻnggi moliyaviy yil davomida koʻp kvartirali uylardagi joylar mulkdorlaridan 51 foizdan ortiq salbiy mulohazalar olgan boshqarish organlari kiradi. Bunda koʻp kvartirali uydagi mulkdorlar salbiy mulohazalariga sabab boʻlgan muammo va kamchiliklar bartaraf etilgan taqdirda, ushbu mulohazalar hisobga olinmaydi. 25. Insofsiz boshqarish organlari roʻyxatiga kiritilgan boshqarish organlari elektron reyestrdan chiqarilgan taqdirda, bir yil ichida elektron reyestrga qayta kirish huquqidan mahrum boʻladi. 26. Ushbu Nizom talablari buzilishida aybdor boʻlgan shaxslar qonunchilikka muvofiq javob beradilar. BosqichSubyektlarAmalga oshiriladigan tadbirlarBajarish muddati1-bosqichMilliy statistika qoʻmitasiOʻzbekiston Respublikasida faoliyat yuritayotgan boshqarish organlarining identifikatsiya raqamlari (STIR va boshqa zarur identifikatsiya raqamlari) bilan birga elektron roʻyxatini vakolatli davlat organiga yuboradi.Har yili bir marotaba may oyning 10-sanasiga qadar2-bosqichUy-joy kommunal xizmat koʻrsatish vazirligi(vakolatli davlat organi)Rasmiy veb-saytiga boshqaruvchi tashkilotlarning roʻyxatini joylashtiradi va tegishli vazirlik va idoralarga maʼlumot taqdim etish yuzasidan soʻrovnoma yuboradi.1 ish kuni ichida3-bosqichSoliq qoʻmitasi, Milliy statistika qoʻmitasi, Kambagʻallikni qisqartirish va bandlik vazirligiReytingni shakllantirish uchun zarur maʼlumotlarni vakolatli davlat organiga taqdim etadi.Vakolatli davlat organi soʻrovidan keyingi 5 kun davomida,Milliy statistika qoʻmitasi — har yili bir marotaba may oyining 10-sanasiga qadar4-bosqichVakolatli davlat organiBoshqaruvchi tashkilotlar reytingini avtomatik ravishda hisoblab chiqishni taʼminlaydi.3 kun davomida5-bosqichVakolatli davlat organiRasmiy veb-saytida boshqaruvchi tashkilotlarning reyting natijalarini eʼlon qiladi.1 kun ichida T/r Mezon Ulushi 1. Koʻp kvartirali uylardagi joylarning mulkdorlari mulohazalari 60% 2. Ish faoliyati 7% 3. Xodimlarning umumiy soni 6% 4. Asosiy vositalarining qoldiq qiymati 5% 5. Soliq qarzdorligi 5% 6. Koʻp kvartirali uylar va ularga tutash yer uchastkalarini saqlash bilan bogʻliq qoidabuzarliklar boʻyicha koʻrsatmalar soni 2,5% 7. Koʻp kvartirali uylar va ularga tutash yer uchastkalarini saqlash bilan bogʻliq qoidabuzarliklarni bartaraf qilish boʻyicha koʻrsatmalar bajarilishi toʻgʻrisidagi maʼlumotlar 2,5% 8. Foyda soligʻi toʻlagunga qadar foyda 4% 9. Foyda soligʻi toʻlagunga qadar zarar 4% 10. Xodimlarning oʻrtacha ish haqi 4% JAMI: 100% 1. Mazkur Nizom koʻp kvartirali uylarni boshqarish uchun boshqaruvchi tashkilot yoki boshqaruvchini tanlash boʻyicha ochiq tanlov (keyingi oʻrinlarda — tanlov) oʻtkazish tartibini belgilaydi. 2. Ushbu Nizomda quyidagi asosiy tushunchalar qoʻllaniladi: tanlov — tanlov hujjatida qayd etilgan koʻp kvartirali uy(lar)ni boshqarish uchun ishlar (xizmatlar)ni bajarish (koʻrsatish)ga eng maqbul boʻlgan taklifni bergan boshqaruvchi tashkilotni yoki boshqaruvchini aniqlash tartib-tamoyili; tanlov predmeti — tanlov obyektiga nisbatan koʻp kvartirali uyni boshqarish shartnomasini tuzish huquqi; tanlov obyekti — tanlov oʻtkazilayotgan koʻp kvartirali uy-joy mulkdorlarining umumiy mulkini boshqarish huquqi; majburiy badal — koʻp kvartirali uydagi umumiy mol-mulkni boshqarish, unga xizmat koʻrsatish, uni joriy va mukammal taʼmirlash hamda koʻp kvartirali uyga tutash yer uchastkasini saqlash, shu jumladan obodonlashtirish xarajatlari uchun joylar mulkdorlari tomonidan toʻlanadigan toʻlov; tanlov tashkilotchisi — Qoraqalpogʻiston Respublikasi Uy-joy kommunal xizmat koʻrsatish vazirligi, viloyatlar Uy-joy kommunal xizmat koʻrsatish boshqarmalari va Toshkent shahar Uy-joy kommunal xizmat koʻrsatish bosh boshqarmasi; oferent — koʻp kvartirali uylar va ularga tutash yer uchastkalarini saqlash boʻyicha tanlovdan manfaatdor boʻlgan, koʻp kvartirali uylarni boshqarish organlarining reytingiga kiritilgan va tanlov taklifini taqdim etgan boshqaruvchi tashkilot yoki boshqaruvchi; reyting — koʻp kvartirali uy-joy mulkdorlarining fikr-mulohazalari, soliq, statistik va boshqa hisobotlardagi muntazam ravishda yangilanib turadigan maʼlumotlar asosida avtomatik ravishda shakllanadigan koʻp kvartirali uylarni boshqarish organlari baholashning elektron tizimi; tanlov hujjatlari — tanlov predmetining moliyaviy, tijorat, tashkiliy va boshqa tavsiflari hamda tanlovni tashkil etish shartlari va oʻtkazish tartib-taomillari toʻgʻrisidagi dastlabki axborotni oʻz ichiga oluvchi, tanlov tashkilotchisi tomonidan tayyorlanadigan hujjatlar toʻplami; tanlov taklifi — tanlov hujjatlarida belgilangan shartlarga muvofiq tanlov predmetiga nisbatan oferent tomonidan taqdim etilgan taklif; tanlov taklifini taʼminlash kafolat summasi (keyingi oʻrinlarda — taʼminot summasi) — tanlov tashkilotchisining talabiga binoan oferent tomonidan takliflar va majburiyatlarning garov, kafolat tarzida yoxud qonunchilik hujjatlarida nazarda tutilgan boshqa usulda taʼminlanishi; xabarnoma — tanlov tashkilotchisi tomonidan oferentga yuboriladigan, uni tanlov gʻolibi deb eʼtirof etish va shartnoma tuzishga rozilik berish toʻgʻrisidagi yozma xabarnoma; zaxiradagi gʻolib — tanlov yakunlariga asosan tanlov komissiyasining qarori bilan gʻolib deb eʼtirof etilgan oferentning tanlov taklifidan soʻng tanlov taklifi eng maqbul deb topilgan oferent. 3. Tanlov quyidagi hollarda oʻtkaziladi: koʻp kvartirali uy foydalanishga qabul qilingan kundan eʼtiboran uch oy muddatda koʻp kvartirali uy-joy mulkdorlari tomonidan koʻp kvartirali uyni boshqarish usulini tanlash boʻyicha umumiy yigʻilish oʻtkazilmaganda yoki boshqarish usulini tanlash toʻgʻrisida qaror qabul qilinmaganda; boshqarish usulini tanlash masalasi boʻyicha koʻp kvartirali uy-joy mulkdorlari umumiy yigʻilishini haqiqiy emas deb topish toʻgʻrisida sud qarori kuchga kirgandan soʻng uch oydan keyin qayta umumiy yigʻilish oʻtkazilmaganda yoki boshqarish usulini tanlash toʻgʻrisidagi qaror qabul qilinmaganda; “Koʻp kvartirali uylarni boshqarish toʻgʻrisida”gi Oʻzbekiston Respublikasi Qonunining 24-moddasiga muvofiq, koʻp kvartirali uy bevosita joylarning mulkdorlari tomonidan boshqarilganda umumiy mol-mulkni saqlash, undan foydalanish va uni taʼmirlash boʻyicha uy-joy, kommunal sohadagi tashkilotlar bilan xizmatlar koʻrsatishga doir shartnoma joylar mulkdorlari umumiy yigʻilishining qarori asosida koʻp kvartirali uy kengashining raisi tomonidan tuzilmaganda; qonunchilik hujjatlarda koʻrsatilgan boshqa hollarda. 4. Tanlov quyidagi tartibda amalga oshiriladi: tanlov tashkilotchisi tomonidan tanlov oʻtkazish toʻgʻrisida qaror qabul qilinadi; tanlov komissiyasi tarkibi tasdiqlanadi; tanlov tashkilotchisi tomonidan tanlov oʻtkazish haqida eʼlon beriladi; tanlov hujjatlari oferentlar tomonidan yuklab olish uchun Uy-joy kommunal xizmat koʻrsatish vazirligining rasmiy veb-saytiga joylashtiriladi; tanlov takliflari qabul qilinadi; tanlov tashkilotchisi tomonidan tanlov oʻtkaziladi; hisoblash natijalari boʻyicha bayonnoma tuziladi va tanlov gʻolibi eʼlon qilinadi; bayonnoma toʻgʻrisida Uy-joy kommunal xizmat koʻrsatish vazirligining rasmiy veb-sayti hamda boshqa ommaviy axborot vositalarida eʼlon beriladi; koʻp kvartirali uy-joy mulkdorlari tanlov natijalari haqida xabardor qilinadi; tanlov gʻolibi bilan shartnoma tuziladi. 5. Tanlov quyidagi tamoyillarga asoslanadi: tanlovda ishtirok etish uchun teng sharoitlar yaratish; korrupsiyaga yoʻl qoʻymaslik; halol raqobat; tanlov oʻtkazish toʻgʻrisidagi axborotni olish erkinligi. 6. Tanlov bir yoki bir nechta koʻp kvartirali uylarni boshqarish maqsadida shartnomalar tuzish huquqi uchun oʻtkaziladi. Agar ikki va undan ortiq koʻp kvartirali uylarni boshqarishga shartnomalar tuzish huquqi uchun tanlov oʻtkazilsa, bunday koʻp kvartirali uylar oʻzaro tutash boʻlgan hududda joylashgan boʻlishi lozim. Tanlov boʻyicha gʻolib boʻlgan oferent mazkur hududda joylashgan yakka tartibda qurilgan uylarga, tashkiliy-huquqiy shaklidan qatʼi nazar, tashkilotlarga (obyektlar) shartnoma asosida xizmat koʻrsatishi mumkin. 7. Tanlovni oʻtkazish kuniga qadar koʻp kvartirali uydagi joylar mulkdorlari tomonidan koʻp kvartirali uyni boshqarish usulini tanlash haqida qaror qabul qilinib, mazkur qaror amalga oshirilgan boʻlsa, tanlov bekor qilingan hisoblanadi. 8. Tanlov tashkilotchisi ushbu Nizomning 4-bandida koʻrsatilgan qaror qabul qilinganligi haqida unga maʼlum boʻlgan kundan boshlab uch kun davomida tanlov bekor qilinganligi haqidagi maʼlumotni Uy-joy kommunal xizmat koʻrsatish vazirligining rasmiy veb-sayti va boshqa ommaviy axborot vositalariga joylashtiradi. 9. Tanlov tashkilotchisi tanlov bekor qilinganligi uchun javobgar boʻlmaydi, tanlov tashkilotchisining gʻayriqonuniy harakatlari (harakatsizligi) natijasida tanlov bekor qilingan holatlar bundan mustasno. 10. Tanlov tashkilotchisi, tanlov komissiyasi va oferentlar (keyingi oʻrinlarda — tanlov ishtirokchilari) tanlovning ishtirokchilari hisoblanadi. 11. Tanlov tashkilotchisi: mazkur Nizomning 3-bandida belgilangan hollar mavjud boʻlganda, tanlovni oʻtkazish haqida qaror qabul qiladi; tanlov oʻtkazilishi eʼlon qilingandan keyin 5 ish kunidan kechiktirmay vakolat muddati 2 yildan ortiq boʻlmagan tanlov komissiyasini tuzish toʻgʻrisida qaror qabul qiladi, uning tarkibi va ish tartibini belgilaydi, komissiya raisini tayinlaydi; tanlov oʻtkazilishi toʻgʻrisidagi eʼlonni va tanlovni oʻtkazish uchun hujjatlarni rasmiylashtiradi hamda ularni Uy-joy kommunal xizmat koʻrsatish vazirligining rasmiy veb-sayti yoki boshqa ommaviy axborot vositalariga joylashtiradi; oferentlarning tanlov hujjatlaridan foydalanishni taʼminlaydi; tanlovni oʻtkazish sanasini belgilaydi; tanlov komissiyasi aʼzolarining tanlov takliflarini oʻrganishni taʼminlaydi; tanlov komissiyasining tanlov takliflarini koʻrib chiqish va baholash natijalari toʻgʻrisidagi bayonnomani rasmiylashtiradi; tanlov gʻoliblari haqidagi axborotni Uy-joy kommunal xizmat koʻrsatish vazirligining rasmiy veb-saytiga joylashtiradi; koʻp kvartirali uylardagi joylar mulkdorlari hamda tanlov gʻolibi bilan shartnoma tuzilishini tashkil qiladi. 12. Tanlovni tashkil etish bilan bogʻliq xarajatlar taʼminot summalari va tanlov tashkilotchisining boshqa manbalari hisobidan amalga oshiriladi. Tanlovni oʻtkazish bilan bogʻliq xarajatlar va taʼminot summasi miqdorlari Uy-joy kommunal xizmat koʻrsatish vazirligining buyrugʻi asosida belgilanadi. 13. Tanlov komissiyasi: tanlov takliflarini qabul qilishning oxirgi kuni va vaqtini belgilaydi; tanlov takliflarining toʻgʻri rasmiylashtirilganligini tekshiradi; tanlov hujjatlarida koʻrsatilgan talablarga muvofiq tanlov takliflarini oʻrganadi, tahlil qiladi va baholaydi. 14. Tanlov komissiyasi ishi tanlov tashkilotchisi tomonidan tayinlangan tanlov komissiyasi raisi tomonidan nazorat qilinadi. 15. Tanlovda komissiyasi aʼzolari umumiy sonining 50 foizidan ortigʻi ishtirok etsa, tanlov komissiyasi vakolatli hisoblanadi. Tanlov komissiyasining har bir aʼzosi bir ovozga ega. Tanlov komissiyasining har bir aʼzosi ovoz berishda yoqlab ovoz berishi yoki qarshi ovoz berishi mumkin. Tanlov komissiyasi aʼzosi qarshi ovoz berganda, bayonnomada asoslantirilgan tushuntirish qoldirishi shart. 16. Tanlov komissiyasining qarorlari uning yigʻilishida ishtirok etgan tanlov komissiyasi aʼzolarining koʻpchilik ovozi bilan qabul qilinadi. Agar ovozlar teng boʻlsa, qaror tanlov komissiyasi raisi tomonidan qabul qilinadi. 17. Tanlov komissiyasining qarorlari tanlovda ishtirok etgan tanlov komissiyasi aʼzolari tomonidan imzolangan bayonnomalar bilan tasdiqlangan kunda qabul qilinadi. Bayonnomalarni qalam bilan toʻldirish va ularga tuzatishlar kiritishga yoʻl qoʻyilmaydi. 18. Tanlov komissiyasi yigʻilishlarida ommaviy axborot vositalari vakillari ham ishtirok etishlari mumkin. 19. Tanlov komissiyasi tomonidan tanlov hujjatlarida nazarda tutilmagan maʼlumotlarni oferentlardan talab etishga yoʻl qoʻyilmaydi. Tanlov komissiyasi oferentlarning tijorat sirlari maxfiyligini taʼminlaydi. 20. Tanlov ishtirokchilari yoki ular vakolat bergan boshqa shaxslar tanlovda ishtirok etadilar. 21. Tanlov takliflari tanlov komissiyasining yigʻilishida ochiladi. 22. Tanlov komissiyasining har bir aʼzosi oferentlar takliflarini qabul qilish muddati tugagan kunga qadar tanlov ishtirokchilari bilan affillanganlik xususiyatiga ega aloqalari mavjudligi haqidagi maʼlumotlarni Uy-joy kommunal xizmat koʻrsatish vazirligining rasmiy veb-saytiga kiritishi shart. 23. Tanlov ishtirokchilari bilan affillanganlik xususiyatga ega aloqalari boʻlgan va/yoki tugatish, toʻlovga qobiliyatsizlik jarayonida boʻlgan oferentlar tanlovga qoʻyilmaydi. 24. Tanlov tashkilotchisi tomonidan mazkur Nizomning 3-bandida belgilangan hollarda tanlov oʻtkazish toʻgʻrisida qaror qabul qilinadi va uch kun davomida tanlov oʻtkazish haqidagi eʼlon (keyingi oʻrinlarda — eʼlon) Uy-joy kommunal xizmat koʻrsatish vazirligining rasmiy veb-sayti va boshqa ommaviy axborot vositalariga joylashtiriladi. 25. Eʼlonga quyidagi maʼlumotlar kiritiladi: ishning (xizmatning) batafsil tavsifi; tanlov predmetining qiymati; oferentlarga nisbatan qoʻyiladigan talablar; takliflarni yuborish muddati tugaydigan sana va vaqt; tanlovni oʻtkazish joyi; taʼminot summasi. 26. Oferentlardan takliflarni qabul qilish muddati Uy-joy kommunal xizmat koʻrsatish vazirligining rasmiy veb-sayti yoki boshqa ommaviy axborot vositalarida eʼlon berilgan kundan boshlab oʻn ish kunidan kam boʻlmasligi lozim. 27. Tanlov tashkilotchisi tanlov hujjatlarini tasdiqlaydi va eʼlon bilan bir vaqtda Uy-joy kommunal xizmat koʻrsatish vazirligining rasmiy veb-sayti yoki boshqa ommaviy axborot vositalariga joylashtiradi. 28. Tanlov hujjatlari quyidagilardan iborat: mazkur Nizomning 1-ilovasiga muvofiq oferentning ishlar (xizmatlar)ni bajarish uchun narx taklifi; mazkur Nizomning 2-ilovasiga muvofiq oferentlarni baholash mezonlari; mazkur Nizomning 3-ilovasiga muvofiq koʻp kvartirali uylar va ularga tutash yer uchastkalarini saqlash bilan bogʻliq ishlar (xizmatlar) roʻyxati; Offerentlarning tanlovga takliflar taqdim qilinganda, kafolat sifatida bazaviy hisoblash miqdorining 30 baravari miqdoridagi mablagʻ tanlov tashkilotchisining maxsus jamgʻarmasiga yoʻnaltirilgani, tanlovda ishtirok etish uchun taʼminot summasi toʻlangani va agar tanlovda koʻrsatilgan ishlarni bajarish (xizmatlarni koʻrsatish) bilan bogʻliq faoliyat qonunchilik hujjatlariga muvofiq litsenziyalanadigan boʻlsa, tegishli litsenziyasi “Raqamli hukumat” tizimining idoralararo integratsiyalashuv platformasi orqali mustaqil ravishda olinadi. 29. Koʻp kvartirali uyni boshqarish shartnomasida quyidagilar koʻrsatilgan boʻlishi kerak: oʻziga nisbatan boshqaruv amalga oshiriladigan umumiy mol-mulkning tarkibi, koʻp kvartirali uyning manzili; umumiy mol-mulkni saqlashga, undan foydalanishga va uni taʼmirlashga oid xizmatlar hamda bajariladigan ishlar roʻyxati, mazkur roʻyxatni oʻzgartirish tartibi; shartnoma narxini belgilash, shuningdek, toʻlovni toʻlab berish tartibi; shartnoma boʻyicha majburiyatlarning boshqaruvchi tashkilot yoki boshqaruvchi tomonidan bajarilishini nazorat qilish tartibi; bajarilgan ishlar hamda koʻrsatilgan xizmatlar uchun hisobot berish tartibi va muddatlari. 30. Tanlov tashkilotchisi tanlov komissiyasi bilan kelishilgan holda, tanlov hujjatlariga oʻzgartirishlar kiritish toʻgʻrisidagi qarorni oferentlarning takliflarini qabul qilish muddati tugaydigan sanadan kamida uch kun oldin qabul qilishga haqli. Bunda oferentlarning takliflarini qabul qilish tugaydigan muddat tanlov hujjatlariga oʻzgartirishlar kiritilgan sanadan boshlab kamida besh ish kuniga uzaytiriladi. Agar eʼlonda koʻrsatilgan axborot oʻzgartirilgan boʻlsa, eʼlonga oʻzgartirishlar kiritiladi. 31. Tanlov hujjatlariga oʻzgartirishlar kiritish jarayonida tanlov predmetini oʻzgartirishga yoʻl qoʻyilmaydi. 32. Zarur hollarda tanlov tashkilotchisi tanlov komissiyasining tashabbusi bilan tanlov komissiyasi qarori asosida tanlov takliflarini taqdim etish muddatini uzaytirish yoki oferentlarga ularning tanlov takliflari amal qilish muddatini uzaytirish toʻgʻrisida taklif bilan murojaat qilishi mumkin. 33. Tanlov takliflarini qabul qilish muddati tugagunga qadar oferent oʻz takliflariga oʻzgartirishlar kiritish yoki qaytarib olish huquqiga ega. 34. Tanlov takliflari quyidagi shakllarda eʼlonda belgilangan muddatdan kechiktirmay beriladi: muhrlangan konvertda; oferent tomonidan tanlov hujjatlarini (“pdf” shaklda) Uy-joy kommunal xizmat koʻrsatish vazirligining rasmiy veb-saytiga yuklash yoʻli bilan. 35. Oferentlar tomonidan tanlov takliflari taqdim qilinganda, kafolat sifatida bazaviy hisoblash miqdorining 30 baravari miqdoridagi mablagʻ tanlov tashkilotchisining maxsus jamgʻarmasiga yoʻnaltiriladi. 36. Tanlov takliflarining qabul qilinishi eʼlonda koʻrsatilgan vaqtda toʻxtatiladi. 37. Tanlov hujjatlari boʻyicha tushuntirish olish maqsadida oferentlar tomonidan yuboriladigan murojaatlarni qabul qilish tanlov tashkilotchisi tomonidan eʼlonda belgilangan tugash muddatidan ikki kun oldin toʻxtatiladi. Kelib tushgan barcha murojaatlarga tanlov tashkilotchisi tomonidan ikki kun muddatda tushuntirishlar berilishi shart. 38. Tanlov takliflarini taqdim etish muddati tugaganda tanlov komissiyasi oferentlar ishtirokida muhrlangan konvertlardagi tanlov takliflarini ochadi va bu haqda bayonnoma rasmiylashtiradi. Kelib tushgan tanlov takliflari konvertlar ochilgan kundan boshlab besh kun ichida koʻrib chiqiladi. 39. Tanlov komissiyasi quyidagi hollarda tanlov takliflarini rad etadi: tanlov takliflari tanlov hujjatlari talablariga muvofiq boʻlmaganda; oferentning komissiya aʼzosi bilan affillanganlik xususiyatiga ega aloqalari mavjud boʻlsa, shuningdek, toʻlovga qobiliyatsizlik yoki tugatish bosqichida boʻlsa hamda oferentning faoliyati qonunchilik hujjatlariga muvofiq tegishli organlar tomonidan toʻxtatilgan boʻlsa. 40. Tanlov quyidagi hollarda amalga oshmagan deb hisoblanadi: birorta oferent ishtirok etmagan taqdirda. Bunday holatda tanlov tashkilotchisi tanlovni tanlov hujjatlarida belgilangan shartlarda va ishlarga (xizmatlarga) doir ayni oʻsha talablarga muvofiq takroran oʻtkazishi shart. Bunda tanlov hujjatlariga oʻzgartirishlar kiritishga, reyting bahosi qismidagi oferentning tanlovga kirish talabini pasaytirishga yoʻl qoʻyiladi; tanlov takliflarini koʻrib chiqish natijalari boʻyicha tanlov komissiyasi barcha tanlov takliflarini rad etsa; gʻolib va zaxiradagi gʻolib shartnoma tuzishni rad etsa. Tanlov amalga oshmagan deb hisoblangan taqdirda, tanlovni belgilangan tartibda takroran oʻtkazish boʻyicha eʼlon beriladi. 41. Baholash mezonlari asosida yigʻilgan umumiy ballar natijalariga koʻra tanlov gʻolibi va zaxiradagi gʻolib aniqlanadi. 42. Tanlov gʻolibini aniqlash yakunlariga koʻra, tanlov komissiyasi aʼzolari bir ish kuni ichida bayonnomani ikki nusxada tuzadi va tasdiqlaydi. Tanlov tashkilotchisi uch kun davomida tasdiqlangan bayonnomaning bir nusxasini koʻp kvartirali uyni boshqarish shartnomasi loyihasi bilan birga tanlov gʻolibiga taqdim etadi. Bayonnomadan koʻchirma Uy-joy kommunal xizmat koʻrsatish vazirligining rasmiy veb-saytida va boshqa ommaviy axborot vositalarida eʼlon qilinadi. 43. Tanlov takliflarini koʻrib chiqish va baholash haqidagi bayonnomada quyidagilar aks ettiriladi: tanlov takliflarini koʻrib chiqish, baholash sanasi va vaqti; tanlov komissiyasi ishtirok etgan aʼzolar va oferentlar vakolatli vakillarining tarkibi; tanlov takliflarini baholash natijasi; qabul qilingan qaror, tanlov gʻolibi va zaxiradagi gʻolib haqidagi maʼlumot. 44. Oferent tanlov yakunlari boʻyicha tushuntirish berish haqida tanlov tashkilotchisiga soʻrovnoma berishga haqli. Tanlov tashkilotchisi soʻrovnoma kelib tushgan kundan boshlab ikki kun davomida yozma shaklda tushuntirish beradi. 45. Oferent tanlov natijalari yuzasidan qonunchilikda belgilangan tartibda sudga shikoyat qilish huquqiga ega. 46. Tanlovni oʻtkazish bilan bogʻliq boʻlgan barcha hujjatlar, shu bilan birga bayonnomalar, tanlov hujjatlari, unga berilgan tushuntirishlar, tanlovni oʻtkazish bilan bogʻliq boʻlgan audio va videoyozuvlar tanlov tashkilotchisi tomonidan uch yil davomida saqlanadi. 47. Tanlov tashkilotchisi bayonnoma tasdiqlangan kundan boshlab bu haqda oʻn kun davomida barcha koʻp kvartirali uylardagi joylar mulkdorlarini tanlov natijalari va shartnoma loyihasini koʻp kvartirali uylardagi joylar mulkdorlariga qulay boʻlgan joylarda — koʻp kvartirali uylarga kirish yoʻlaklaridagi va/yoki tutash hududidagi eʼlonlar taxtasida joylashtirish orqali ogohlantiradi. 48. Tanlov tashkilotchisi tanlov gʻolibi eʼlon qilingan paytdan boshlab ikki ish kuni davomida unga tanlov yakunlariga koʻra xabarnomani taqdim qiladi. Xabarnoma yuborilgan vaqtdan boshlab tanlov tugallangan hisoblanadi. 49. Xabarnoma tanlov bekor qilinmagan hamda tanlov tartib-taomillari buzilmagan taqdirda yuborilishi mumkin. 50. Tanlov gʻolibi tanlov hujjatlari va tanlov taklifida koʻrsatilgan shartlar asosida oʻzi tomonidan imzolangan shartnomani tanlov gʻolibi eʼlon qilingan paytdan boshlab tanlov tashkilotchisiga va koʻp kvartirali uylardagi joylar mulkdorlariga oʻn kun muddatdan kechiktirmay taqdim qiladi. 51. Tanlov gʻolibi xabarnomani tasdiqlashdan yoki mazkur Nizomning 50-bandida belgilangan muddatlarda oʻzi tomonidan imzolangan shartnomani koʻp kvartirali uylardagi joylar mulkdorlariga va tanlov tashkilotchisiga taqdim etmasa, tanlov gʻolibi shartnoma tuzishdan bosh tortgan deb hisoblanadi va koʻp kvartirali uyni boshqarish shartnomasini imzolash huquqi zaxiradagi gʻolibga oʻtadi. 52. Gʻolib shartnoma tuzishdan bosh tortgan taqdirda unga taʼminot summasi qaytarib berilmaydi. Agar tanlov komissiyasi tomonidan zaxiradagi gʻolib aniqlangan boʻlsa, shartnoma tuzish va unga doir majburiyatlarni bajarish huquqi zaxiradagi gʻolibga oʻtadi. Bunda zaxiradagi gʻolib gʻolib tomonidan taklif etilgan narxda (bundan zaxiradagi gʻolib taklif etgan narx gʻolib tomonidan taklif etilgan narxdan past boʻlgan hollar mustasno) shartnoma tuzadi yoki shartnoma tuzishdan bosh tortishi mumkin. Agar tanlov komissiyasi tomonidan zaxiradagi gʻolib aniqlanmagan boʻlsa yoki zaxiradagi gʻolib shartnoma tuzishdan bosh tortsa, tanlov amalga oshmagan deb hisoblanadi va tanlov takroran oʻtkazilishi eʼlon qilinadi. 53. Tanlov gʻolibi (agar shartnoma tuzishdan bosh tortgan boʻlsa, zaxiradagi gʻolib) tomonidan mazkur Nizomning 53-bandiga muvofiq koʻp kvartirali uylardagi joylar mulkdorlariga yuborilgan koʻp kvartirali uyni boshqarish shartnomasi bir oy davomida imzolanmagan taqdirda, mazkur shartnoma tanlov shartlari asosida tuzilgan deb hisoblanadi. 54. Tanlov tashkilotchisi quyidagilar uchun javob beradi: tanlov tartibi buzilmasligi; oferentlar toʻgʻrisidagi taqdim etilgan maʼlumotlarga oʻzgartirishlar kiritilmaganligi; tanlov takliflarining uch yil davomida xavfsiz saqlanishi; gʻolib deb topilmagan oferentlarga tanlov taklifini taʼminlash kafolat summasining oʻz vaqtida qaytarilishi; tanlov komissiyasining tanlov takliflarini koʻrib chiqish va baholash natijalari toʻgʻrisidagi bayonnomani oʻz vaqtida rasmiylashtirish va tanlov gʻoliblari haqidagi axborotni Uy-joy kommunal xizmat koʻrsatish vazirligining rasmiy veb-sayti va boshqa ommaviy axborot vositalariga joylashtirish. 55. Tanlov komissiyasi tomonidan quyidagilarga yoʻl qoʻyilmaydi: oferentdan tanlov hujjatlari talablariga muvofiqligini tasdiqlovchi hujjatlarni asossiz talab qilish; oferentlarning tijorat sirini muhofaza qilishga boʻlgan huquqlari buzilishi; tanlov ishtirokchilari bilan affillanganlik xususiyatiga ega aloqalari boʻlgan, shuningdek, tugatish yoki toʻlovga qobiliyatsizlik jarayonida boʻlgan oferentlarning tanlovda ishtirok etishga yoʻl qoʻyish; oferentni tanlovda ishtirok etishdan asossiz ravishda chetlatish; tanlov hujjatlarini koʻrib chiqish va qaror qabul qilish muddatlarini oʻzgartirish. 56. Oferent oʻzi tomonidan taqdim etilgan maʼlumotlar haqqoniyligi va ishonchliligi uchun javobgar hisoblanadi. 57. Ushbu Nizom talablarini buzganlikda aybdor shaxslar qonunchilikka muvofiq javob beradilar. T/r Mezonlar Taqdim qilish tartibi 1. Koʻp kvartirali uyni boshqarish boʻyicha shartnomaning mavjudligi (uydagi kvartiralar soni) Shartnoma nusxasi taqdim qilinadi 2. Koʻrsatiladigan xizmatlar roʻyxati Rahbar imzosi bilan tasdiqlangan xizmatlar roʻyxati har bir xizmat narxlarining hisob-kitobi ilova qilingan holda taqdim etiladi 3. Boshqaruvchi tashkilot yoki boshqaruvchi sifatidagi ish tajribasi Uy-joy fondi inspeksiyasi tomonidan tasdiqlanadi 4. Xodimlar soni, shu jumladan, texnik xodimlar soni Xodimlar jadvali taqdim etiladi 5. Texnik xodimlarining sertifikatlarga egaligi Sertifikatlar nusxalari ilova qilinadi 6. Avariya-dispetcherlik xizmatining mavjudligi (telefon raqami) Joylar mulkdorlari tomonidan tasdiqlanadi 7. Moddiy-texnik bazaning mavjudligi (binolar maydoni/soni, kichik mexanizatsiya vositalari va jihozlarining soni) Rahbarning imzosi bilan tasdiqlangan binolar, jihozlar va kichik mexanizatsiya vositalari roʻyxati taqdim qilinadi 8. Billing tizimining mavjudligi Joylar mulkdorlari tomonidan tasdiqlanadi T/r Ishlar (xizmatlar) turi* Narxi, soʻm/kv.m 1. Koʻp kvartirali uylar va ularga tutash yer uchastkalarini boshqarish xizmatlari 2. Koʻp kvartirali uyning umumiy mulki hududida tozalash va obodonlashtirish 3. Koʻp kvartirali uylarga tutash yer uchastkalari hududini tozalash va obodonlashtirish (shu jumladan, agrotexnik tadbirlar) 4. Lift uskunalarini saqlash va ularga texnik xizmat koʻrsatish 5. Ichki ichimlik suv taʼminoti va suv chiqarish tizimlariga texnik xizmat koʻrsatish (mansublik chegaralari doirasida) 6. Ichki issiq suv taʼminoti va isitish tizimlariga texnik xizmat koʻrsatish (mansublik chegaralari doirasida) 7. Ichki elektr taʼminoti tizimlariga texnik xizmat koʻrsatish (mansublik chegaralari doirasida) 8. Ichki ventilyatsiya tizimlariga texnik xizmat koʻrsatish 9. Videokuzatuv 10. Qoʻriqlash xizmati 11. Koʻp kvartirali uylarga tutash yer uchastkalarining kadastr hujjatlarini rasmiylashtirish 12. Deratizatsiya va dezinfeksiya xizmati 13. Koʻp kvartirali uyni taʼmirlash, shu jumladan: kirish yoʻlaklaridagi oynalarni almashtirish; temir qulfli eshik oʻrnatish; fasadni boʻyash; yertoʻla va yoʻlaklardagi ichki muhandislik kommunikatsiyalarini tiklash (mansublik chegaralari doirasida); tomni taʼmirlash; boshqa turdagi ishlar. Jami, ishlar (xizmatlar)ning umumiy qiymati